system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Comuna Luizi-Călugăra, Bacău?
assistant
Luizi-Călugăra () este o comună în județul Bacău, Moldova, România, formată din satele Luizi-Călugăra (reședința) și Osebiți.

Așezare 
Comuna se află în centrul județului, pe dealurile de la vest de municipiul Bacău și de pe malul stâng al Bistriței, ai cărei mici afluenți Bahna, Negel și Șinca trec prin comună. Este străbătută de șoseaua județeană DJ119B, care o leagă spre sud de Sărata și spre nord de Măgura (unde se intersectează cu DN11), Mărgineni și Hemeiuș (unde se termină în DN15).

Demografie 

Conform recensământului efectuat în 2021, populația comunei Luizi-Călugăra se ridică la 4.802 locuitori, în creștere față de recensământul anterior din 2011, când fuseseră înregistrați 3.553 de locuitori. Majoritatea locuitorilor sunt români (90,19%), iar pentru 9,31% nu se cunoaște apartenența etnică. Din punct de vedere confesional, majoritatea locuitorilor sunt romano-catolici (87,98%), cu o minoritate de ortodocși (1,77%), iar pentru 9,64% nu se cunoaște apartenența confesională.

Politică și administrație 
Comuna Luizi-Călugăra este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 

La sfârșitul secolului al XIX-lea, comuna făcea parte din plasa Bistrița de Jos a județului Bacău și era formată din satele Luizi, Corhana, Osebiți și Negelu, cu 1878 de locuitori din care 1802 maghiari și 76 români, ce trăiau în 502 case. În comună funcționau o școală mixtă cu 13 elevi (toți băieți) înființată în 1886 și două biserici catolice. Anuarul Socec din 1925 o consemnează în plasa Răcăciuni a aceluiași județ, având în compunere în plus satul Talpa, iar populația ei fiind de 3609 locuitori.

În 1950, comuna a fost transferată raionului Bacău din regiunea Bacău, satele Negelu și Talpa dispărând în timp. În 1968, a revenit la județul Bacău, reînființat, iar satul Corhana a fost desființat și comasat cu satul Osebiți.

Personalități
 Elena Horvat este o canotoare română, laureată cu aur la Los Angeles 1984.

Note 

Luizi-Călugăra